label_title: Női egyes tenisz a 2008. évi nyári olimpiai játékokon
label_desc: A versenyt augusztus 10. és 16. között bonyolították le. A mérkőzéseket kemény borítású pályákon játszották, két nyert szettig. A döntő szettben nem volt tie-break. A címvédő Justine Henin visszavonult, így nem védhette meg bajnoki címét. A világranglista első 10 helyezettje közül Marija Sarapova sérülés, Anna Csakvetadze pedig személyes okok miatt nem lépett pályára. A világelső Ana Ivanović elutazott Pekingbe, de hüvelykujj-sérülése miatt az utolsó pillanatban vissza kellett lépnie.